નયનેશભાઈ : હું કોલેજના સમયથી ગાતો, અને લતા મંગેશકરનું માર દિયા જાય પણ હું ગાતો. પણ શાસ્ત્રીય સંગીત સાથે કોઇ લેવા દેવા નહોતા. ત્યારે એક મહેશ કરીને મિત્ર હતો, જેના ઘરમાં શાસ્ત્રીય સંગીતનું વાતાવરણ હતું, તો હું ત્યાં જતો. અને ઉસ્તાદો ગાય એ સાંભળું. એમાં લાલચ એટલી કે ક્યાંક મનેય ગાવા મળે તો સારું. જો કે એ સમયે હાઇસ્કૂલમાં હતો હું. તમામ ઉસ્તાદોની સેવા કરતાં કરતાં હું ગાઉં ક્યારેક. અને એ લોકો સ્હેજ વખાણે. પણ મને એમ થાય કે એ લોકો ખખડીને નથી વખાણતાં. એટલે મેં એક વાર પૂછ્યું. તો એના જવાબમાં એમણે કહ્યું કે તૂં દરેક ગાયકની મિમિક્રી કરે છે, તૂં તૂં બનીને નથી ગાતો. ત્યારે મને લાગી આવ્યું. પછી એમણે મને તાલીમ લેવાનું સૂચવ્યું, અને કહ્યું કે તૂં પોતે નયનેશ જાની બન. કોઇના વોઇસ ઓફ બનવાની જરૂર નથી. સંગીતને જાણવું પડે, એમાં ઉતરવું પડે. એ પછી મને થયું કે તાલીમ લેવી પડે. અને મેં તાલીમ લેવી શું કરી.